IKTATÓSZÁM: 7/194-5/2023 TÁRGY:Beszerzési eljárások indítása az RRF-1.1.2-2021 számon a társulás által bölcsődefejlesztésre elnyert pályázat nyilvánosság biztosítása ésprojektmenedzsment feladatainak továbbá közbeszerzési és jogi szakértői feladatainak ellátására

Melléklet:2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. március 13.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa erna Szociális és gyermekvédelmi ügyintéző

ELŐADÓ:Pfeffer józsef elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás 336 706 256 forintot nyert bölcsődei nevelés fejlesztésére az RRF-1.1.2-2021. számú kiírásra beadott pályázaton. A projekt keretében Szalántán és Pécsett indul fejlesztés, férőhelybővítés önkormányzati tulajdonban lévő ingatlanokban. A projekt indulásához beszerzési eljárás kiírása szükséges a projektmenedzsment, nyilvánosság biztosítása és közbeszerzés feladatok ellátására.

Az eljárás a társulás közbeszerzési szabályzata alapján kerül lefolytatásra. Az eljárás lebonyolítását a székhely önkormányzat polgármesteri hivatala, mint munkaszervezet végzi. A szabályzat alapján legalább három, a szerződés teljesítésére alkalmasnak ítélt gazdasági szereplőt kell ajánlattételre felkérni.

A becsült költségek a pályázat benyújtásakor végzett piackutatás alapján kerültek meghatározásra. A projektmenedzsment és nyilvánosság biztosítása feladatok ellátására kiírt eljárás esetében a becsült költség nettó 7.955 511 Ft (bruttó 10 103 500 forint).

A közbeszerzési és jogi szakértői feladatok ellátására kiírt eljárás esetében a becsült költség nettó 2.814 182 Ft (bruttó 3 574 011 forint).

Javaslom, hogy a projektmenedzsment és nyilvánosság biztosítása feladatok ellátására kiírt beszerzési eljárás során ajánlattételre az alábbi szervezeteket kérje fel a Társulási Tanács.

-ECO-CORTEX Tanácsadó, Szolgáltató Kft. 7621 Pécs, Dohány u. 7.

-Pécsi Városfejlesztési Nonprofit Kft. Pécs, Mária u. 9.

-EU-Active Kft. Szekszárd, Hunyadi. u. 2. II. em. 11.

Javaslom, hogy a közbeszerzési és jogi szakértői feladatok ellátására kiírt beszerzési eljárás során ajánlattételre az alábbi szervezeteket kérje fel a Társulási Tanács.

-Hergenröder Ügyvédi Iroda 7621 Pécs, Ráküczi u. 13/B fsz. 2.

-Prv Dunántúl Kft. 7621 Pécs, Jókai u. 30. I. em. 7.

-Mihalovics Gábor 7636 Pécs, Neumann János u 20.

Az eljárás során a témafelelős munkáját bíráló bizottság segíti.

Javaslom a bíráló bizottság tagjainak díjazás megállapítása nélkül az alábbi személyeket kijelölni:

- Buday-Sántha Attila a Pénzügyi és Ügyrendi Bizottság elnöke,

- Dr. Mórocz Éva Pécs Megyei Jogú Város Polgármesteri Hivatal Szervezési és Jogi Főosztály Jogi Csoport ágazati jogász;

- Dr. Osztásné Dr. Varga Pál Viktória főosztályvezető Polgármesteri Hivatal Kulturális és Népjóléti Főosztály, főosztályvezető

A beszerzések fedezetét a pályázat - utófinanszírozás keretében - elszámolható költségként biztosítja, azzal, hogy előleg folyósítására lehetőség van.

Az ajánlattételi felhívások az előterjesztés 1. és 2. számú mellékletét képezik mely alapján kérem a Tisztelt Társulási tanácsot, hogy az eljárásokat szíveskedjen megindítani.

Pécs, 2023. március 7.

Pfeffer József

elnök